गृहमंत्री की कुर्सी संभालने से पहले पी. चिदंबरम के पक्ष में एक बहुत ही बड़ी बात आ गई है। उनके पूववर्ती की छवि इतनी खराब है कि अब चिदंबरम कुछ भी करेंगे, तो वह एक बहुत बड़ी बात साबित होगी। इससे भी ज्यादा अहम यह है कि गृहमंत्री के काम में हर छोटी से छोटी बात को काफी अहमियत देनी पड़ती है। साथ ही, इस बात का भी ध्यान रखना पड़ता है कि राज्य और केंद्र सरकार के अलग-अलग हिस्से एक ही लय में काम करें। चिदंबरम के मुखर आलोचक भी इस बात से इनकार नहीं करेंगे कि वह छोटी से छोटी बात का ध्यान रखते हैं। किसी काम को करवाने की क्षमता और उनकी प्रबंधन खूबियों की बातें भी किसी से छुपी हुई नहीं हैं। आज भले ही शिवराज पाटिल कितना भी इनकार क्यों न करें, लेकिन इस बात के पक्के सबूत खुफिया एजेंसियों के पास थे कि मुंबई पर समंदर के रास्ते हमला होने वाला है। खुद पाटिल ने भी समंदर के रास्ते होने वाले खतरों के बारे में चेताया था। लेकिन पहली नजर में यही लगता है कि इस चेतावनी पर क्या कार्रवाई हुई है, इस पर नजर रखने के लिए कोई व्यवस्था नहीं की गई थी। अब नए गृह मंत्री के तौर पर चिदंबरम का पहला अहम काम होगा, आतंकवाद से निपटने के लिए प्रस्तावित संघीय एजेंसी के मुद्दे पर संसद से सहमति हासिल करना। आम चुनावों में अब केवल पांच महीनों का वक्त है। इसीलिए जब तक यह एजेंसी बनेगी, तब तक संप्रग सरकार का कार्यकाल पूरा हो चुका होगा। लेकिन इस एजेंसी को जल्द स्थापित करने की जिम्मेदारी चिदंबरम पर ही होगी। अब जब केंद्र सरकार इस बात का फैसला कर चुकी है कि आतंकवाद से निपटने के लिए नए और कड़े कानूनों की जरूरत है, तो इसकी जिम्मेदारी भी चिदंबरम पर ही होगी। हालांकि, इस नए कानून का मसौदा तैयार करते वक्त सरकार को मीसा, टाडा और पोटा की उन खामियों को ध्यान में रखना चाहिए, जिनकी वजह से इन्हें खत्म करना पड़ा था। हालांकि, मुंबई में हुई कमांडो कार्रवाई के दौरान हुई चूकें ही उनके हल के बारे में भी बताती हैं। ऐसा लगता है, भारत सरकार के पास इस हमले से निपटने के लिए उस तरह की कोई रणनीति ही नहीं थी, जैसी राजीव गांधी के शासनकाल में थी। तब मालदीव में हुए तख्ता पलट के कुछ ही घंटों में भारतीय सैनिक ने वहां पहुंच कर हालत काबू में कर लिया था। दूसरी तरफ, कमांडोज को दिल्ली में इसलिए इंतजार करना पड़ा क्योंकि उन्हें ले जाने वाला हवाई जहाज चंडीगढ से आ रहा था। क्या वे किसी भी नागरिक हवाई जहाज का इस्तेमाल नहीं कर सकते थे? एनएसजी को क्यों सिर्फ दिल्ली के पास तैनात रखा गया है? वहीं जब नौसेना के कमांडो मुंबई के पास तैनात थे, तो उन्हें इस ऑपरेशन में क्यों नहीं लगाया गया? अगर कमांडोज को नाइट विजन ग्लास दिए गए होते तो वे आतंकियों का और भी जल्दी निपटारा कर सकते थे। अगर हमें अपने सुरक्षा बलों को बेहतर बनाना है, तो हमें दुनिया की सर्वोत्तम फौजों से अपनी तुलना करनी होगी। साथ ही, चिदंबरम को सांप्रदायिक तनाव की स्थिति को भी ध्यान में रखना चाहिए। शुरुआत में तो उन्हें यह सुनिश्चित करना चाहिए मालेगांव मामले की हरेक बात बाहर न निकले। अगर ऐसा हुआ तो सांप्रदायिक तनाव की स्थिति बन सकती है।
नए गृहमंत्री की नई चुनौतियां
Even Chidambaram's staunchest critics will not deny that he has the ability to take care of even the smallest detail before he takes over as home minister. Today, even if Shivraj Patil manages to keep a commando force in Delhi for months at a time, there is no reason why the Indian intelligence agencies should not have a night commando commando to ensure that Mumbai is not attacked communally. Even if his predecessor's image is so tarnished, Chidambaram himself warned of the dangers of the sea. But more importantly, did he need to start with the terrorists?
The New Home Minister's New Challenges